CELEX: 62012CA0265
Language: el
Date: 2013-07-18 00:00:00
Title: Υπόθεση C-265/12: Απόφαση του Δικαστηρίου (πρώτο τμήμα) της 18ης Ιουλίου 2013 [αίτηση του Hof van beroep te Brussel (Βέλγιο) για την έκδοση προδικαστικής αποφάσεως] — Citroën Belux NV κατά Federatie voor Verzekerings- en Financiële Tussenpersonen (FvF) (Άρθρο 56 ΣΛΕΕ — Ελεύθερη παροχή υπηρεσιών — Οδηγία 2005/29/ΕΚ — Αθέμιτες εμπορικές πρακτικές — Προστασία των καταναλωτών — Συνοδευόμενες με δώρα προσφορές περιλαμβάνουσες τουλάχιστον μία χρηματοοικονομική υπηρεσία — Απαγόρευση — Εξαιρέσεις)

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/17
            
         Απόφαση του Δικαστηρίου (πρώτο τμήμα) της 18ης Ιουλίου 2013 [αίτηση του Hof van beroep te Brussel (Βέλγιο) για την έκδοση προδικαστικής αποφάσεως] — Citroën Belux NV κατά Federatie voor Verzekerings- en Financiële Tussenpersonen (FvF)
   (Υπόθεση C-265/12) (1)
   
   (Άρθρο 56 ΣΛΕΕ - Ελεύθερη παροχή υπηρεσιών - Οδηγία 2005/29/ΕΚ - Αθέμιτες εμπορικές πρακτικές - Προστασία των καταναλωτών - Συνοδευόμενες με δώρα προσφορές περιλαμβάνουσες τουλάχιστον μία χρηματοοικονομική υπηρεσία - Απαγόρευση - Εξαιρέσεις)
   2013/C 260/28
   Γλώσσα διαδικασίας: η ολλανδική
   
      Αιτούν δικαστήριο
   
   Hof van beroep te Brussel
   
      Διάδικοι στην υπόθεση της κύριας δίκης
   
   Citroën Belux NV
   
      κατά
   
   Federatie voor Verzekerings- en Financiële Tussenpersonen (FvF)
   
      Αντικείμενο
   
   Αίτηση προδικαστικής αποφάσεως — Hof van beroep te Brussel (Βέλγιο) — Ερμηνεία του άρθρου 56 ΣΛΕΕ και του άρθρου 3, παράγραφος 9, της οδηγίας 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ και 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) 2006/2004 του Ευρωπαϊκού Κοινοβουλίου και του Συμβουλίου («οδηγία για τις αθέμιτες εμπορικές πρακτικές») (ΕΕ L 149, σ. 22) — Εθνική ρύθμιση περί προστασίας των καταναλωτών η οποία απαγορεύει γενικά, με την επιφύλαξη εξαιρέσεων που απαριθμούνται περιοριστικά, κάθε συνοδευόμενη με δώρα προσφορά της οποίας τουλάχιστον ένα στοιχείο αποτελεί χρηματοοικονομική υπηρεσία
   
      Διατακτικό
   
   Το άρθρο 3, παράγραφος 9, της οδηγίας 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ και 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) 2006/2004 του Ευρωπαϊκού Κοινοβουλίου και του Συμβουλίου («οδηγία για τις αθέμιτες εμπορικές πρακτικές»), καθώς και το άρθρο 56 ΣΛΕΕ δεν αντιτίθενται σε διάταξη κράτους μέλους, όπως η επίμαχη στην κύρια δίκη, η οποία επιβάλλει γενική απαγόρευση, υπό την επιφύλαξη περιπτώσεων που απαριθμούνται περιοριστικά από την εθνική νομοθεσία, των συνοδευόμενων με δώρα προσφορών προς τον καταναλωτή των οποίων προσφορών τουλάχιστον ένα από τα στοιχεία είναι χρηματοοικονομική υπηρεσία.
   
      (1)  ΕΕ C 258 της 25.8.2012.